Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 568

2. A vegyipari szakmai alapozó oktatás célja Azoknak a funkcionális képességeknek és készségeknek a fejlesztése, amelyek a szakképzésbe való belépést segítik. A vegyipar fő területeinek bemutatásával a tanulók tájékozottságának bővítése, a szakmai érdeklődés felkeltése, a megalapozott pályaválasztási döntés elősegítése. A választott szakmacsoport iránti elkötelezettség és hivatástudat kialakítása. A szakmacsoport munkaköreiben szükséges felelősségteljes magatartás kialakítása a gyakorlati feladatok elvégzése során. A természettudományos közismereti tantárgyak keretében tanult, a szakmai tanulmányokhoz szükséges ismeretek bővítése, rendszerezése, elmélyítése. Tevékenységorientált módszerek alkalmazásával a tanulási és szakmai motiváció fejlesztése és megerősítése, a szakmacsoportra jellemző képességek és készségek fejlesztése. A vegyipari szakmai alapozó gyakorlatok oktatása során az általános gyakorlati ismeretek elsajátíttatása, összefüggéseinek bemutatása, a manuális készségek, képességek, az érzékelés, a 2006/79/II. szám mozgások fejlesztése. A tanulók szerezzenek jártasságot az anyagok felismerésében, alkalmazásában, megmunkálásában. Legyenek képesek egyszerű szerelési feladatok megoldására. A vegyipari szakmai alapozó ismeretek és szakmai alapozó gyakorlatok adjanak átfogó tájékozottságot a vegyiparban alkalmazott legáltalánosabb természettudományos, műszaki és elméleti ismeretekről, a technikai eszközökről, berendezésekről, tevékenységekről. Ismertesse a legfontosabb gépelemeket és ezek alkalmazási lehetőségeit, rendszerezze a tanulók műszaki rajzi ismereteit, gyakoroltassa a rajzolvasást. Szerezzék meg a tanulók mindazokat az általános műszaki ismereteket, amelyek elengedhetetlenek a vegyipari technológiák és műveletek, valamint a szakmai gyakorlat elsajátításához. A szakmai alapozó oktatás során fejlődik a tanulók értő olvasási, számolási képessége. Képessé válnak a szakma alapvető műveleteinek végrehajtására, a biztonsági szabályok betartására, a munkát irányítókkal és a munkatársakkal való együttműködésre.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes